การสร้างความแข็งแรงและการปกป้องเล็บ การดูแลมือและเล็บ การป้องกันไม่ให้กัดเล็บ
คุณอาจจะต้องทาน้ำยาบำรุงเล็บเพื่อช่วยบำรุงให้เล็บแข็งแรงและปกป้องเล็บในขณะที่พวกมันกำลังยาว น้ำยาบำรุงเล็บจะช่วยป้องกันไม่ให้เล็บหักและแตกซึ่งจะทำให้คุณต้องตัดเล็บก่อนที่จะมีความยาวตามที่ต้องการ  จำไว้ว่าเล็บจะแข็งแรงขึ้นตอนที่มีน้ำยาบำรุงเล็บอยู่เท่านั้น เมื่อลบน้ำยาออก เล็บก็จะกลับสู่สภาพปกติ ทาน้ำยาบำรุงเล็บซ้ำทุกวันเพื่อรักษาให้เล็บแข็งแรง ควรใช้น้ำยาบำรุงเล็บเป็นตัวเสริมเพียงชั่วคราวสำหรับแผนการทำให้เล็บมีสุขภาพดีในระยะยาว ซึ่งคุณจะช่วยทำให้ความแข็งแรงของเล็บตามธรรมชาติดีขึ้น นอกเหนือจากการทาโลชั่นแล้ว อย่าลืมใส่ถุงมือเสมอเมื่อคุณอยู่ข้างนอกตอนอากาศหนาว ถ้าคุณใช้สารเคมีอะไรก็ตาม ตั้งแต่ผลิตภัณฑ์ทำความสะอาดเครื่องใช้ในบ้านไปจนถึงอุปกรณ์ศิลปะ ให้ปกป้องเล็บด้วยถุงมือยางหรือถุงมือสำหรับงานหนักขึ้นอยู่กับสถานการณ์ โดยนี่จะช่วยป้องกันไม่ให้เล็บหักได้ การปล่อยให้เล็บแช่น้ำนานเกินไป ไม่ว่าคุณจะล้างจานอาหารหรืออยู่ในสระว่ายน้ำนานๆ ก็อาจจะส่งผลให้เล็บอ่อนแอที่มีแนวโน้มที่จะหักเมื่อยาวขึ้น ซึ่งในที่สุดก็จะทำให้ต้องตัดบ่อยๆ สำหรับเล็บยาว ให้แน่ใจว่าคุณได้ปกป้องเล็บไม่ให้โดนน้ำ ยกตัวอย่างเช่น การใส่ถุงมือในขณะล้างจาน . คุณอาจจะกินโปรตีนเพียงพอสำหรับร่างกายของคุณอยู่แล้ว ดังนั้นคุณไม่จำเป็นต้องเพิ่มโปรตีนในอาหารของคุณเพื่อให้เล็บยาวขึ้น เว้นแต่ว่าคุณจะขาดโปรตีน (ซึ่งโดยเฉลี่ยแล้วอาหารอเมริกันไม่น่าจะเกิดขึ้นได้เลย) ในความเป็นจริงแล้วการกินโปรตีนมากเกินไปอาจจะทำให้เกิดโรคอ้วน เร่งให้ไตเสียหายเร็วขึ้น และอาจจะทำให้เกิดโรคเบาหวานได้. สำหรับเล็บที่แข็งแรง ลองกินอาหารเพื่อสุขภาพให้หลากหลาย ได้แก่ ผลไม้ ผัก โปรตีนไขมันต่ำ ธัญพืชเต็มเมล็ดที่ไม่ผ่านการขัดสี และผลิตภัณฑ์จากนมไขมันต่ำ ไบโอตินสามารถช่วยเสริมสร้างความแข็งแรงให้เล็บที่เปราะเพื่อไม่ให้หักง่ายได้ การกินผลิตภัณฑ์เสริมอาหารไบโอตินอาจจะช่วยให้คุณไว้เล็บได้ยาวขึ้นและเร็วขึ้น การกินอาหารที่มีไบโอตินก็สามารถช่วยให้เล็บยาวได้เช่นกัน คุณสามารถซื้อผลิตภัณฑ์เสริมอาหารไบโอตินได้ที่ร้านขายยา ร้านขายของชำ หรือร้านขายอาหารเพื่อสุขภาพ ปริมาณไบโอตินทั่วไปสำหรับผู้ใหญ่คือวันละ 30 ไมโครกรัม การทามอยเจอร์ไรเซอร์ที่มือและเล็บควรจะเป็นส่วนหนึ่งของกิจวัตรการดูแลเล็บ การทำเช่นนี้สามารถช่วยป้องกันเล็บไม่ให้แห้งกร้านซึ่งอาจจะช่วยให้เล็บแข็งแรงขึ้นและยาวขึ้น พยายามทามอยเจอร์ไรเซอร์บนมือและเล็บวันละ 2 ครั้ง หรือเมื่อใดก็ตามที่คุณรู้สึกว่ามือแห้ง  ใช้โลชั่นเนื้อครีมเข้มข้น เช่น โลชั่นทามือ เมื่อทาโลชั่นบนมือ ให้นวดให้ทั่วเล็บและในจมูกเล็บอย่างระมัดระวัง ให้ระวังเป็นพิเศษในการทาโลชั่นหลังล้างมือ เนื่องจากสบู่จะขจัดน้ำมันที่ปกป้องผิวตามธรรมชาติออกจากเล็บและทำให้เสี่ยงต่อการแตกหักมากขึ้น ถ้าคุณสังเกตเห็นเล็บฉีกหรือขอบเล็บฉีก คุณควรใช้กรรไกรตัดเล็บเล็มออกก่อนที่มันจะแย่ลง ขอบที่ไม่เรียบอาจจะเกี่ยวโดนอะไรและทำให้เล็บเปิดได้ ตัดขอบเล็บทันทีที่คุณสังเกตเห็นเพื่อป้องกันไม่ให้มันกลายเป็นปัญหา คุณยังสามารถตะไบขอบเล็บที่ไม่ค่อยเรียบได้อีกด้วย จมูกเล็บเป็นส่วนสำคัญที่สุดของเล็บ เพราะว่ามันจะช่วยป้องกันไม่ให้เกิดการติดเชื้อ จมูกเล็บที่เสียหาย (เช่น การตัดหรือดันโดยไม่ทำให้อ่อนก่อน) อาจจะทำให้เล็บเสียหายได้ซึ่งจะทำให้เล็บยาวช้าลง  การทำให้จมูกเล็บอ่อนจะทำให้ดันจมูกเล็บได้ง่ายโดยไม่ทำให้เสียหาย ลองแช่ปลายนิ้วในน้ำอุ่นผสมสบู่เล็กน้อยเพื่อช่วยให้มันอ่อนนุ่ม จากนั้นใช้ที่ดันจมูกเล็บปลายสีส้มเพื่อดัน นวดจมูกเล็บเพื่อให้เลือดไหลเวียนได้ดีในบริเวณนั้น แม้ว่าวิธีนี้จะไม่ทำให้เล็บยาวอย่างรวดเร็ว แต่ก็จะช่วยเสริมสร้างความแข็งแรงให้เล็บ ทำให้เล็บมีสุขภาพดีขึ้นและแข็งแรงขึ้นเป็นเวลานาน หลีกเลี่ยงการตัดจมูกเล็บ เพราะนี่อาจจะทำให้เลือดออกและอาจจะเกิดการติดเชื้อในเล็บได้ หลีกเลี่ยงการตะไบเล็บเป็น "สี่เหลี่ยม" แต่ให้เลือกแบบ "มน" หรือ "แหลม" เล็บ "สี่เหลี่ยม" มักจะเกี่ยวบนพื้นผิว เช่น เสื้อผ้า ซึ่งจะทำให้เสื้อผ้าขาดและทำให้เล็บหักได้เร็วขึ้น ถ้าคุณชอบเล็บแบบสี่เหลี่ยมแล้วล่ะก็ อย่างน้อยให้พยายามตะไบขอบเพื่อไม่ให้เล็บไปเกี่ยวโน่นนี่ . ตกแต่งเล็บ. ถ้าคุณสังเกตเห็นขอบเล็บที่ไม่เรียบคุณอาจจะอยากกัดเล็บนั้น ด้วยเหตุนี้คุณจึงควรจะแต่งเล็บตอนคุณพยายามจะหยุดกัดเล็บ คุณอาจจะกัดเล็บน้อยลงถ้าเล็บสะอาด ถูกเล็ม และทาอย่างดี แม้ว่าจะทาด้วยยาทาเล็บแบบใสก็ตาม  ลองทำเล็บเองอย่างน้อยสัปดาห์ละครั้ง เล็มเล็บ ตะไบและขัดเล็บ แล้วทายาเคลือบเล็บ คุณยังสามารถซื้อยาทาเล็บพิเศษเพื่อช่วยให้คุณเลิกกัดเล็บได้อีกด้วย ยาทาเล็บเหล่านี้จะมีรสขมถ้าคุณกัดเล็บ ความรู้สึกเครียดสามารถเพิ่มโอกาสให้คุณกัดเล็บได้  อย่างไรก็ตาม คุณอาจจะสามารถลดความอยากกัดเล็บได้โดยการจัดการความเครียด กลยุทธ์ที่คุณอาจจะลองทำ ได้แก่:   ออกกำลังกายให้มากขึ้น เช่น เดิน วิ่ง ขี่จักรยาน เต้น หรือว่ายน้ำ ฝึกเล่นโยคะ ทำสมาธิ หายใจลึกๆ ถ้าคุณไม่ได้ใช้งานมือ นี่อาจจะเพิ่มโอกาสให้คุณกัดเล็บได้ อย่างไรก็ตาม ถ้าคุณสามารถใช้มือทำโน่นนี่อยู่ตลอดเวลา คุณอาจจะกัดเล็บน้อยลง กิจกรรมที่คุณอาจจะลองทำ ได้แก่:  เล่นเครื่องดนตรี ถักนิตติ้ง หรือ ถักโครเชต์ ทำเครื่องประดับ ทำอาหาร หรืออบขนม ถ้าคุณพยายามหยุดกัดเล็บแต่ยังไม่ได้ผล คุณอาจจะต้องไปพบผู้เชี่ยวชาญด้านสุขภาพจิต เช่น นักบำบัด เพื่อขอความช่วยเหลือ นักบำบัดสามารถช่วยให้คุณหาสาเหตุของการกัดเล็บและช่วยให้คุณหาวิธีหยุดพฤติกรรมนั้นได้
ทาน้ำยาบำรุงเล็บ (Nail Hardener). ใส่ถุงมือเพื่อปกป้องจากอากาศหนาวและสารเคมี. ปกป้องเล็บจากการแช่น้ำเป็นเวลานาน. กินอาหารที่สมดุล ลองกินผลิตภัณฑ์เสริมอาหารไบโอติน. ให้ความชุ่มชื้นแก่มือและเล็บ. ตัดขอบที่ไม่เรียบออก. ดูแลจมูกเล็บ. เลือกทำเล็บแบบมนตอนคุณแต่งเล็บ. ตกแต่งเล็บ จัดการความเครียด. หาวิธีที่จะทำให้มือไม่ว่าง. ไปพบนักบำบัด.
https://www.wikihow.com/Grow-Your-Nails-in-5-Days https://www.wikihow.com/Grow-Your-Nails-in-5-Days https://www.wikihow.com/Grow-Your-Nails-in-5-Days
Strengthening and Protecting Your Nails Caring for Your Hands and Nails Preventing Nail Biting